Diari Oficial de la Generalitat Valenciana


Sumari del DOGV 5749, del 24-04-2008 (2008/5037)

RESOLUCIÓ de 15 d'abril de 2008, de la Direcció General de Personal, sobre delegació de competències.
-----------------------------------------------------------------------------------------------------

### Dades del document

Número de DOGV
:   5749

Data del DOGV
:   24-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5037


Data del document
:   15-04-2008

Organisme emissor
:   Conselleria d'Educació

Tipus de document
:   Resolució

Descriptors 

:   * delegació de poders
    * competència administrativa
    * administració del personal
    * personal docent

RESOLUCIÓ de 15 d'abril de 2008, de la Direcció General de Personal, sobre delegació de competències. [2008/5037]  
Per Decret 118/2007, de 27 de juliol, del Consell, s'aprova el Reglament Orgànic i Funcional de la conselleria d'Educació, amb una nova reestructuració interna, que s'ha concretat, entre altres, en l'Orde de 29 de febrer de 2008, de la conselleria d'Educació, de desplegament del reglament orgànic i funcional del departament, que adequa el nombre, la dependència i la denominació de les unitats administratives de nivell orgànic de servici i assigna les funcions a exercir.  
Per la seua banda, el Decret 7/2008, de 25 de gener, del Consell, pel qual es regulen els permisos i les llicències del personal docent no universitari dependent de la conselleria d'Educació, atribuïx a la Direcció General de Personal de la conselleria d'Educació la competència per a resoldre els permisos i les llicències del personal docent no universitari la resolució dels quals no estiga expressament atribuïda a altres òrgans.  
Tot l'anterior aconsella una nova distribució de l'exercici de competències, per a adequar-lo als principis d'eficàcia i proximitat al ciutadà. En conseqüència, i de conformitat amb el que disposen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en relació amb l'article 68 de la Llei de la Generalitat 5/1983, de 30 de desembre, del Consell, resolc:   
Primer  
Delegar en les direccions territorials de la conselleria d'Educació de Castelló, València i Alacant la competència per a resoldre les sol·licituds de llicències a què es referix l'article 20 del Decret 7/2008, de 25 de gener, del Consell, pel qual es regulen els permisos i les llicències del personal docent no universitari que depenen de la conselleria d'Educació, pel que fa al personal que preste servicis en els centres que depenen de la província corresponent.  
Segon  
La delegació de competències que s'efectua a través de la present resolució s'entén sense perjuí que en qualsevol moment el director de Personal de la conselleria d'Educació puga demanar el coneixement i la resolució de qualsevol assumpte o expedient amb els requisits de l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Tercer  
La present resolució de delegació de competències produirà efectes a partir de l'endemà de ser publicada en el Diari Oficial de la Comunitat Valenciana.  
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos, a comptar de l'endemà de ser publicat, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1. a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant d'este mateix òrgan, en el termini d'un mes, computat en els termes ja mencionats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que els interessats en puguen interposar qualsevol altre que consideren convenient.  
València, 15 d'abril de 2008.- El director general de Personal: David Barelles Adsuara.